
Elégedetlenség és asszertivitás a szociális szférában

                              Absztrakt
Elégedetlenség és asszertivitás a szociális szférában
Kutatásom tárgya az elégedetlenség és asszertivitás mértéke és kapcsolata a szociális szférában.
Módszerem keresztmetszeti, felderítő jellegű, online kérdőíves kutatás (N = 678; átlagéletkor: 40,16 év; nők aránya: 87%), melynek során a szociális szférában dolgozók elégedettsége és asszertivitása került felmérésre.

Eredmények: A legnagyobb elégedetlenség a fizetéssel (1,635), munkakörülményekkel (2,525) kapcsolatban mutatkozik. A különböző demográfiai tényezők és a vizsgált változók között szignifikáns kapcsolat mutatkozott: a kor és a jövőképet illetően összefüggést találtam, miszerint a kor előrehaladásával csökken a pozitív jövő képe (p < 0,05 ). Ugyanakkor további szignifikáns kapcsolat figyelhető meg az iskolai végzettség és az elégedettség között, hiszen az MA végzettségűek inkább elégedettek a fizetésükkel, mint az alacsonyabb iskolai végzettséggel rendelkezők (p < 0,05). Továbbá kimutatható, hogy az MA végzettségűek jelentősen elégedetlenebbek a szakmai összefogással, mint az alacsonyabb iskolai végzettségűek. (p < 0,05). Az elégedetlenség és hozzájárulás között gyenge korreláció figyelhető meg (r = 0,098).

Következtetések: Az eredményeket tekintve a szféra elégedettsége inkább alacsonyabbnak mondható, az asszertivitásra való hajlandóság fejlesztendő, a kettő kapcsolata nem jelentős.

